
Privind aprobarea Studiului de Fezabilitate 

“AMENAJARE STRADA GRIGORE ALEXANDRESCU”

Direcţia Edilitară are în program întocmirea Studiului de Fezabilitate  aferent obiectivului de investiţii “Amenajare str.Grigore Alexandrescu”.


Strada Grigore Alexandrescu se află amplasată în cartierul Mehala, zona nord-vest, municipiul Timişoara .

Obiectul studiului de fezabilitate de faţă este amenajarea străzii Grigore Alexandrescu pentru realizarea următoarelor deziderate majore :

· asigurarea stării de viabilitate a străzii;

· spoirea siguranţei circulaţiei rutiere şi a condiţiilor de confort, concomitent cu creşterea vitezelor de circulaţie şi implicit scurtarea duratelor de transport; 

· amenajarea intersecţiilor şi străzilor laterale pe o lungime de 15 m ;

- reducerea cheltuielilor de transport (cheltuieli pentru conbustibil, lubrefianţi, anvelope, amortismente, întreţinerea şi repararea autovehiculelor, scurtarea duratelor de transport, etc.).

Traseul în plan urmăreşte în mare parte axa străzii existente se foloseşte la maximum zestrea existentă a acesteia.

În profil longitudinal se păstrează declivitatea existentă, cu unele corecţii pentru a fi mai jos decât cota caselor riveranilor.

Scurgerea apelor de pe carosabil se asigură prin pantele transversale de 2,5 % ale profilului, iar în lungul străzii prin guri de scurgere amplasate în afara carosabilului care se descarcă la canalizarea existentă.

Menţionăm că până în prezent canalizarea străzii se execută între Calea Bogdăneştilor şi str. Viilor urmând ca într-o următoare etapă să se realizeze până la capătul străzii în Calea Torontalului.

În prezent circulaţia rutieră şi pietonală se desfăşoară în condiţii dificile, datorită degradării avansate a carosabilului şi trotuarelor care pe majoritatea străzii sunt cu denivelări gropi, făgaje, iar pe unele porţiuni lipsesc datorită lucrărilor de canalizare executate.

Pe sectorul dintre Calea Torontalului şi str. Viilor structura rutieră lipseşte pe o lungime de circa 600 m integral, iar pe 300 m este la nivelul de pietruire şi pe circa 200 m este din beton de ciment cu o lăţime de 3,00 m.

Începând de la Str. Viilor până la începutul străzii, la intersecţia cu Str. Bogdăneşti, se află în execuţie lucrările de canalizare, în urma cărora este necesară proiectarea de structură rutieră nouă.

Având în vedere cele prezentate mai sus este necesară structură rutieră nouă pe toată lungimea străzii.

Trotuarele existente pe sectorul str. Calea Bogdăneştilor – str. Viilor sunt într-o stare necorespunzătoare (degradate, executate neuniform atât ca lăţime cât şi ca material de construcţie) fiind necesară refacerea lor.

Pe sectorul dintre str. Viilor şi Calea Torontalului (drumul naţional DN 6) trotuarele lipsesc fiind necesară proiectarea acestora.

În concluzie pe 80 % din lungimea trotuarelor se proiectează trotuare noi.

Pe porţiunea km 1+600 - km 1+850 traseul străzii este pe lângă canalul existent proprietate a «Administraţiei Naţionale de îmbunătăţiri funciare Timişoara, marginea carosabilului faţă de canal fiind la 2,00 m de acesta.

 
La km 2+625 traseul străzii traversează canalul existent fiind necesară proiectarea unui podeţ dalat  L = 2,00 m.


In continuare traseul străzii se desfăşoară paralel cu canalul existent până în Calea Torontalului la intersecţia cu drumul naţional DN 6, unde este capătul străzii, după cum este prezentat pe planul de situaţie pl.nr. 17 – 18.   


Strada Grigore Alexandrescu se intersectează la km 1+000 cu strada Cloşca (drumul naţional DN 59 A), iar la km 2+883 cu Calea Torontalului (drumul naţional DN 6), intersecţii care la ora actuală nu sunt amenajate, ele fiind proiectate în cadrul prezentei documentaţii.



Proiectarea străzii s-a făcut cu respectarea prevederilor STAS 10144/1 – 4 şi a „Normelor tehnice privind proiectarea şi realizarea străzilor în localităţile urbane” emise de Ministrul Transporturilor cu ord.nr. 49/27 ianuarie 1998. În conformitate cu aceste norme str. Grigore Alexandrescu se încadrează în stradă de categoria a – III – a stradă colectoare, cu două benzi de circulaţie (anexa 3c) având următoarele elemente geometrice (vezi pl.nr.    profil transversal tip).

· lungime stradă: 2 883 m;

· lăţime parte carosabilă: 7,00 m încadrată de borduri 20 x 25 x 50 cm pe o fundaţie din beton de ciment de 30 x 15 cm;

· lăţimea trotuare: 1,50 … 2,00 m;

· lăţime zone verzi 1 … 10,00 m.

Structura rutieră proiectată s-a stabilit în funcţie de studiul geotehnic anexat şi calculul de dimensionare pentru trafic mediu, prin respectarea adâncimii de îngheţ-dezgheţ , are următoarele straturi:

· strat de uzură din B.A. 16, 4 cm grosime

-
strat de legătură B.A.D. 25, 6 cm grosime;

· strat de bază din macadam, 10 cm grosime;

· strat din piatră spartă, 20 cm grosime;

· strat de fundaţie din balast, 30 cm grosime;

· strat filtrant din nisip pilonat, 7 cm grosime, având grosimea de totală de 77 cm.

Pe trotuarele existente, în stare satisfăcătoare şi lăţimi corespunzătoare se vor realiza lucrări de reparaţii prin aplicarea unui strat de uzură din mortar asfaltic în grosime de 3 cm. În dreptul trecerilor de pietoni trotuarele vor fi mărginite de borduri teşite, astfel încât să aibă o înălţime de 2 cm de partea carosabilă, cât şi la trecerile de pietoni la bordurile înalte de la marginea carosabilului, asigurând în acest fel trecerea facilă de către persoanele cu handicap motor. 

Trotuarele noi se vor realiza în conformitate cu STAS 10144/2-91 având următoarea structură:

· 3 cm mortar asfaltic MA8;

· 10 cm beton de ciment;
· 10 cm  substrat de nisip.
Apele meteorice vor fi colectate, în profil transversal, în rigolele de la marginea bordurilor carosabilului din beton de ciment C16/20 cu descărcare spre gurile de scurgere.
  
Racordarea carosabilului la accesele riveranilor se va face cu borduri înclinate.


Amenajarea acceselor la case se va face următoarea structură: 

· 12 cm balast;

· 12 cm piatră spartă;

· 4 cm beton asfaltic BA25.

La proiectarea intersecţiilor de la km 1+000 cu str. Cloşca (în continuare DN 59A) şi la km 2+880 cu Calea Torontalului (în continuare DN6) s-a avut în vedere respectarea instrucţiunilor STAS 10144/4-91 privind elementele acestora.


Intersecţia str. Grigore Alexandrescu cu str. Cloşca s-a proiectat sub forma unui sens giratoriu cu raza inelară de 12,50 m cu respectarea elementelor necesare amenajării fără demolarea stâlpilor de energie electrică, dar cu reamplasarea stâlpilor de susţinere a firelor de la transportul în comun;

Staţiile de BUS ale transportului în comun vor fi amplasate înainte de începutul intersecţiei astfel: 

· pe partea dreaptă înainte de intersecţie la 50 m de începutul acesteia;

· pe partea stângă la întoarcere din sensul giratoriu la 30 de m de la ieşirea din intersecţie.

 Amenajarea intersecţiei str. Grigore Alexandrescu cu Calea Torontalului (traseu DN 6 în continuare) km 2+880,00 de la capătul străzii s-a făcut în formă de „T”, detaliile de execuţie fiind prezentate în pl.nr. 18.  

 La amenajarea intersecţiilor mai sus menţionate s-a avut în vedere respectarea semnalizării şi vizibilităţii, cât şi asigurarea trecerilor pentru pietoni în condiţii de siguranţă.

Pe sectorul km 1+875,00 str. Viilor până la capătul străzii Grigore Alexandrescu la intersecţia cu Calea Torontalului km 2+883,00 nefiind canalizare şi deocamdată nici proiect de canalizare în prezenta documentaţie nu s-au prevăzut guri de scurgere şi tuburi de legătură la căminele de vizitare ale canalizării viitoare.


Trecerea peste canalul de la km 2+625,00 s-a făcut prin proiectarea unui podeţ dalat  L = 2,00 m în lungime de 20 m, cu respectarea înălţimii libere a canalului.


La terminarea lucrărilor, în vederea asigurării siguranţei circulaţiei rutiere se vor face lucrările de marcaje şi semnalizare rutieră                                                

            Valoarea totală (inclusiv TVA) a investiţiei “Amenajare str.Grigore Alexndrescu”  este estimată la 6.158.740 RON, reprezentând 1.756.078 euro.
Având în vedere faptul că finanţarea studiului de fezabilitate “Amenajare str.Grigore Alexndrescu”  se face din Bugetul local aprobat pentru anul 2006, propunem aprobarea studiului de fezabilitate şi realizarea investiţiei menţionată anterior.                          

Consiliul local                         

PROIECT DE HOTARARE

      Din data de__________________

Privind aprobarea Studiului de Fezabilitate 

“AMENAJARE STRADA GRIGORE ALEXANDRESCU”



Consiliul Local al Municipiului Timişoara

Având în vedere referatul nr. SC2006 - 14090           din  14.07. 2006 intocmit de către Direcţia Edilitară  din cadrul Primăriei Municipiului Timişoara;

Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, lucrări publice şi patrimoniu, Comisiei pentru administrarea domeniului public şi privat, servicii publice şi comerţ şi al Comisiei pentru administraţie locală, juridică, ordine publică, drepturile omului şi culte din cadrul Consiliului Local al Municipiului Timişoara;

În conformitate cu prevederile OUG nr.45/2003 privind finanţele publice locale, aprobată prin Legea nr.108/2004;

In conformitate cu prevederile art.38 alin. 2, lit. (b) şi alin. 4 lit. (d) din Legea nr.215/2001 privind administratia publică locală;

În temeiul art. 46 din Legea nr.215/2001 privind administratia publică locală;                           

HOTĂRĂŞTE:

Art. 1. Se aprobă Studiul de Fezabilitate pentru obiectivul de investiţii fezabilitate “Amenajare str.Grigore Alexndrescu”, conform proiectului  nr. 6060 – D – 2006 întocmit de SC SEARCH CORPORATION BUCUREŞTI FILIALA TIMIŞOARA , cu caracteristicile principale şi indicatorii tehnico-economici, prevăzuţi în Anexa care face parte integrantă din prezenta hotărâre.

Art. 2. Finanţarea obiectivului de investiţii prevăzut  la art.1. se va face din Bugetul Local.

Art. 3. Cu aducerea la îndeplinire a prezentei Hotărâri se încredinţează Direcţia Edilitară şi Direcţia Economică din cadrul   Primăriei Municipiului Timişoara

Art. 4. Prezenta Hotărâre se comunică:

-
Prefecturii Judeţului Timiş

-
Secretarului Primăriei Municipiului Timişoara

-
Primarului Municipiului Timişoara

-
Direcţiei Edilitare

-
Direcţiei Economice

-
Direcţiei Urbanism

-
Direcţiei Patrimoniu

-
Serviciului Juridic 

-
Serviciului Control şi Audit Intern

-
Serviciului Centru de Informare pentru Cetăţeni

-
Mass-mediei locale

Preşedinte de şedinţă,

 Consilier

